راینلاند-فالتس ایالتی‌نین باش ناظیری مالو درایر ماینز شهرینده وئردیگی آچیقلامادا ایالتده اؤلن‌لرین سایی‌نین 128-ا یوکسلدیگینی و بو سایین آرتا بیله جگینی سؤیله‌ییب.
ایالتین ایچ ایشلر ناظیری راجر لوانتز 155 نفرین هله آختاریلدیغینی بیلدیریب.
راجر لوانتز خسته‌خانادا حیاتینی ایتیرن 62 نفرین شخصیتی‌نین معین ائدیلدیگینی، 766 نفرین یارا‌لی اولا‌راق خسته‌خانادا یئرلشدیریلدیگینی بیلدیریب.
داها اول سئل فلاکتینده اؤلن‌لرین سایی 48 اولا‌راق آچیق‌لانان قوزیی نوردراین-وستفالن ایالتینده داشقین‌لاردا اؤلن‌لرین سایی‌نین 47 اولدوو قئید ائدیلیب.
بایرن ایالتینده بیر نفر کیمی قئیده آلینان اؤلوم ساییندا هئچ بیر آرتیم اولماسا دا، اؤلکه داخیلینده داشقین و داشقین‌لاردا اؤلن‌لرین سایی 176-یا چاتیب.
دیگر طرف‌دن، آلمانیانین متئورولوژی ایداره‌سی (DWD) هفته سونو داشقین‌دان تأثیرلنن بؤلگه‌لرده گوجلو یاغیش گؤزله‌نیلدیگی خبردارلیغینی ائدیب.
